Rajecká skala

Rajecká skala alebo aj Skalky (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je názov vrchu v juhozápadnej časti Malej Fatry, krajinnom celku Fatransko-tatranskej oblasti. Leží nad obcou Rajecká Lesná, približne  juhovýchodne od Rajca.

 Poloha 
Nachádza sa v juhozápadnej polovici Malej Fatry, v geomorfologickom podcelku Lúčanská Fatra a jej časti Kýčery. Vrch leží v Žilinskom kraji, v okrese Žilina a zasahuje na katastrálne územie mesta Rajec a obce Rajecká Lesná. Najbližšími sídlami sú severozápadne situovaná Ďurčiná, západne ležiaca Rajecká Lesná a Fačkov, južne Vrícko, juhovýchodne Kláštor pod Znievom, východne Valča a severne Kamenná Poruba.

 Opis 
Rajecká skala leží v rázsoche, ktorá vybieha z Úplazu () v južnej časti hlavného hrebeňa Lúčanskej Fatry, severozápadným smerom na Jablonskú (). Východné svahy klesajú do hornej časti Porubskej doliny, severné do jej vetvy Kováčová, ktorými voda z tejto časti odteká Porubským potokom do Rajčanky v povodí Váhu. Južne leží Rajeckolesnianska dolina, ktorú odvodňuje potok Lesnianka. Na vrchol nevedie značená turistická trasa.

Severne sa nachádza Jablonská (), Usypaná skala () a Kopa (), východne Oselná (), Hnilická Kýčera (), Velebná () a Javorina (), južne Kýčera (), sedlom oddelený Úplaz (), Janková (), Skalky (), Prípor (), Kútik (), Ostrá skala () a Kľak () a západne Grúň (), Kukla (), Kýčera () a Baba ().

 Výhľady 
Vrchol pokrýva lesný porast, ktorý neumožňuje výhľad. Z vhodných miest je však možné pozorovať najmä okolité vrcholy Malej Fatry, no tiež Súľovské a Strážovské vrchy, Kremnické vrchy, Veľkú Fatru a ojedinele aj Západné Tatry.

 Prístup 
Na vrchol nevedie značená turistická trasa, no južným úbočím prechádza  žlto značený chodník z Ďurčinej na Úplaz (), kde sa križuje s  červeno značenou hrebeňovkou.

 Referencie 

 Pozri aj 
 Lúčanská Fatra
 Kýčery
 Zoznam vrcholov v Malej Fatre

 Externé odkazy 
 Poloha na turistickej mape

Kategória:Tisícovky na Slovensku
Kategória:Vrchy v Malej Fatre
Kategória:Vrchy v okrese Žilina
Kategória:Rajecká Lesná
Kategória:Rajec
Kategória:Vrchy v Lúčanskej Fatre